**ԱՄՓՈՓԱԹԵՐԹ**

**ԲՆԱԿԵԼԻ ՏԱՐԱԾՔՆԵՐ ՆՎԻՐԵԼՈՒ ՄԱՍԻՆ ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |
| --- | --- |
| 1. ա) Ֆինանսների նախարարություն | 23.02.2020թ. |
| N01/8-2/2551-2021 |
| Նախագծին կից ներկայացված հիմնավորման 3-րդ բաժնի համաձայն՝ Նախագծի ընդունման տվյալ բնագավառում իրականացվող քաղաքականությունը՝ սոցիալական և կենցաղային խնդիրների լուծումն է: Այդ կապակցությամբ հայտնում ենք, որ «Կառավարության կառուցվածքի և գործունեության մասին» ՀՀ օրենքի 2-րդ հոդվածի 3-րդ մասով հաստատված հավելվածի 1-ին կետի համաձայն՝ ՀՀ աշխատանքի և սոցիալական հարցերի նախարարությունը մշակում և իրականացնում է աշխատանքի և սոցիալական պաշտպանության, բնակչության զբաղվածության և ժամանակավոր անաշխատունակության դեպքում սոցիալական ապահովության, պետական կենսաթոշակային ապահովության, սոցիալական աջակցության, ինտեգրված սոցիալական ծառայությունների տրամադրման, սոցիալական բնակարանային ֆոնդի ձևավորման, ժողովրդագրական պետական քաղաքականության, ընտանիքի, կանանց և երեխաների սոցիալական պաշտպանության, հաշմանդամություն ունեցող անձանց և տարեցների սոցիալական պաշտպանության ոլորտներում Կառավարության քաղաքականությունը:  Ուստի կարծում ենք, որ նշված՝ սոցիալական և կենցաղային խնդիրների լուծման բնագավառում նախաձեռնությամբ պետք է հանդես գա լիազոր պետական մարմինը՝ ի դեմս Աշխատանքի և սոցիալական հարցերի նախարարության: | Չի ընդունվել:  ՀՀ տարածքային կառավարման և ենթակառուցվածքների նախարարի 2020 թվականի ապրիլի 27-ի թիվ 30-Լ հրամանով հաստատված Պետական գույքի կառավարման կոմիտեի (այսուհետ՝ Կոմիտե) կանոնադրության մեջ՝ Կոմիտեին վերապահված գործառույթների 31-րդ կետով սահմանված է, որ Կոմիտեն բնակչության սոցիալական խնդիրների լուծման նպատակով իրականացնում է պետական սեփականություն հանդիսացող հանրակացարանային տարածքների սեփականաշնորհման և նվիրատվության գործընթացն ու կնքում պայմանագիր, մինչդեռ **ՀՀ վարչապետի 2018 թվականի հունիսի 11 թիվ 700-Լ որոշմամբ հաստատված՝** ՀՀ աշխատանքի և սոցիալական հարցերի նախարարության կանոնադրության 19-րդ կետով սահմանված է, որ ՀՀ աշխատանքի և սոցիալական հարցերի նախարարությունը մշակում է որոշակի բնակության վայր չունեցող, անօթևան, սոցիալապես անապահով և (կամ) հատուկ խմբերին դասված անձանց կացարանով ապահովելու (այդ թվում՝ ժամանակավոր) պետական ծրագրեր և ապահովում է այդ ծրագրերի իրականացումը՝ հետևաբար Կոմիտեն նույնպես հանդիսանում է բնակչության սոցիալական խնդիրների լուծման բնագավառում նախաձեռնությամբ հանդես գալու պետական լիազոր մարմին:  Միաժամանակ, հայտնում ենք, որ Պետական գույքի կառավարման մասին ՀՀ օրենքի 25-րդ հոդվածի համաձայն նվիրատվության կամ նվիրաբերության սուբյեկտներ հանդիսացող քաղաքացիների խմբերը սահմանում է ՀՀ կառավարությունը, պետական գույքի նվիրատվության կամ նվիրաբերության պայմանագիրը կնքում է ՀՀ  կառավարության որոշմամբ սահմանված պետական կառավարման մարմինը, իսկ վերոնշյալն ամրագրված է **ՀՀ կառավարության 2011 թվականի մարտի 24-ի թիվ 305-Ն որոշմամբ** (այսուհետ՝ Որոշում): Որոշմամբ է ամրագրված նաև, որ Կոմիտեն է ՀՀ օրենսդրությամբ սահմանված կարգով մշակում և շրջանառության մեջ դնում համապատասխան տարածքները բնակիչներին նվիրելու մասին ՀՀ կառավարության որոշման նախագծերը: |
| բ) Ֆինանսների նախարարություն | 16.03.2021թ. |
| N01/8-2/3639-2021 |
| Սահմանադրության 6-րդ հոդվածի 1-ին մասի համաձայն՝ պետական և տեղական ինքնակառավարման մարմիններն ու պաշտոնատար անձինք իրավասու են կատարելու միայն այնպիսի գործողություններ, որոնց համար լիազորված են Սահմանադրությամբ կամ օրենքներով: Հետևաբար Պետական գույքի կառավարման կոմիտեի կանոնադրական գործառույթների վկայակոչմամբ ՀՀ ֆինանսների նախարարության գրությամբ ներկայացրած պատճառաբանությունները չեն հերքվում: Ավելին, նշված իսկ գործառույթներով կոմիտեն լիազորված է իրականացնելու բնակչության սոցիալական խնդիրների լուծման նպատակով պետական սեփականություն հանդիսացող հանրակացարանային տարածքների սեփականաշնորհման և նվիրատվության գործընթացն ու կնքելու պայմանագիր, մինչդեռ խնդրո առարկա ոլորտում քաղաքականությունը մշակող օրենքով լիազորված մարմինը ՀՀ աշխատանքի և սոցիալական հարցերի նախարարությունն է, ուստի վերջինս էլ պետք է նախաձեռնի և առաջնորդի սոցիալական ոլորտում իրականացվող բոլոր ծրագրերը, ինչը, սակայն, չի բացառում ծրագրերի իրականացման շրջանակներում, ըստ անհրաժեշտության, Պետական գույքի կառավարման կոմիտեի ներգրավումը: | Չի ընդունվել:  Տես Կոմիտեի վերոնշյալ պարզաբանումները:  Միաժամանակ, Կոմիտեն նվիրատվության գործընթացը կազմակերպում է Որոշման շրջանակներում, իսկ Որոշման, ինչպես նաև «Որոշման մեջ փոփոխություններ և լրացումներ կատարելու մասին» ՀՀ կառավարության որոշման նախագծի վերաբերյալ ՀՀ ֆինանսների նախարարությունը դիտողություններ և առաջարկություններ չի ներկայացրել**:**  **Որոշման հիմքով Կոմիտեի կողմից 2011 թվականից նախապատրաստվել և ՀՀ կառավարության կողմից ընդունվել են երեք տասնյակից ավելի որոշումներ՝ նվիրատվությամբ տրամադրելով չորս հարյուրից ավելի բնակելի տարածքներ երեք հարյուրից ավելի ընտանիքներին:** |
| 1. Կադաստրի կոմիտե | 24.10.2020թ. |
| NՍԹ/6487-2020 |
| Նախագծում ընդգրկված 24 (Կադաստրի կոմիտեի ներկայացնելիս Նախագիծը բաղկացած էր 24 բնակելի տարածքներից) բնակելի տարածքների բնակիչների վերաբերյալ տրամադրվել է տեղեկատվություն.   1. 18 բնակելի տարածքների բնակիչները չունեն իրենց անվամբ ՀՀ-ում գրանցված միանձնյա սեփականության իրավունքով անշարժ գույք: | 1. Ընդունվել է: |
| 1. Երկու բնակելի տարածքների բնակիչների՝ Վիրաբ Հրանտի Բաբայանի և Քրիստինե Սերգեյի Մելքումյանի անվամբ ՀՀ-ում առկա են եղել անշարժ գույք՝ բնակելի տներ: | 2. Ընդունվել է:  Համապատասխան գրություններով պատասխանվել են դիմողներին և իրենց կողմից զբաղեցրած բնակելի տարածքները հանվել են Նախագծից: |
| 3. Չորս բնակելի տարածքների հինգ բնակիչներին քաղաքացի Լիանա Էդիկի Մուրադյանի, Խաչատուր Արամի Գևորգյանի, Գայանե Հովհաննեսի Գրիգորյանի, Վլադիմիր Բաբկենի Բաղդասարյանի, Կարինե Միխայելի Սարգսյանի նույնականացնել հնարավոր չի եղել: | 3. Քաղաքացիներ Խաչատուր Արամի Գևորգյանի և Գայանե Հովհաննեսի Գրիգորյանի կողմից զբաղեցրած բնակելի տարածքը հանվել է Նախագծից՝ հիմք ընդունելով ՀՀ ոստիկանության անձնագրային և վիզաների վարչության կողմից 22.10.2020թ. թիվ 8117-2020 գրոթյամբ ներկայացված տեղեկատվությունը:  Քաղաքացիներ Վլադիմիր Բաբկենի Բաղդասարյանը (որի վերաբերյալ նաև Կոմիտեն էր լրացուցիչ գրություններով տեղեկատվություններ համաքագրել ՀՀ ոստիկանությունից) և Լիանա Էդիկի Մուրադյանը Կոմիտե են ներկայացրել Կադաստրի կոմիտեի կողմից տրված համապատասխանաբար 15.03.2021թ. և 12.11.2020թ տեղեկանքներ, ըստ որոնց իրենց անվամբ ՀՀ-ում առկա չէ անշարժ գույք:  Քաղաքացի Կարինե Միխայելի Սարգսյանի վերաբերյալ Կոմիտեն գրություններով դիմել էր ՀՀ ոստիկանություն՝ խնդրելով տալ լրացուցիչ տեղեկատվություն, պատասխան գրություններով ՀՀ ոստիկանությունը տեղեկացրել էր, որ Կադաստրի կոմիտեի կողմից տրամադրված նույնանուն Կարինե Սարգսյանի անվամբ անշարժ գույքի սեփականատիրոջ հայրանունը Երվանդ է, որը չի համընկնում նվիրառու հանդիսացող Կարինե Սարգսյանի հայրանունի (Միխայել) հետ. Արդյունքում Նախագծից բնակելի տարածքը չի հանվել: |
| 3. Միգրացիոն պետական ծառայություն | 03.11.2020թ. |
| N 01/07.1/3682-2020 |
| Նախագծի վերաբերյալ դիտողություններ և առաջարկություններ չկան: | Ընդունվել է: |
| 4. Քաղաքաշինության կոմիտե | 30.11.2020թ. |
| N01/13/8920-20 |
| 1. Նախագծի հավելվածում նշված անձանց ՀՀ քաղաքաշինության կոմիտեի կողմից իրականացված ծրագրերի շրջանակներում բնակարան (բնակելի տուն) չի հատկացվել: | 1. Ընդունվել է: |
| 2. Նախագծի 1-ին և 3-րդ կետերը համապատասխանեցման կարիք ունեն, հաշվի առնելով, որ 1-ին կետում նշված գույքերը գտնվում են Երևան քաղաքում, ՀՀ Սյունիքի և Արագածոտնի մարզերում, մինչդեռ նախագծի 3-րդ կետում դրույթ է նախատեսված միայն ՀՀ Արագածոտնի մարզի մասով: | 2.Չի ընդունվել:  ՀՀ Սյունիքի և Արագածոտնի մարզերում գտնվող գույքերը Կոմիտեի հաշվեկշռում են հաշվառված և իսկ Նախագծի 3-րդ կետում նախատեսված դրույթը վերաբերում է Կոմիտեին և ՀՀ Արագածոտնի մարզպետարանին: |
| 3. Նախագծի 4-րդ կետում անհրաժեշտ է հստակեցնել թե որ մարմնին է վերաբերում նվիրատվության պայմանագրերի կնքման հանձնարարականը: | 3 Ընդունվել է:  Կատարվել է համապատասխան հստակեցում: |
| 5. Արագածոտնի մարզպետարան | 13.04.2020թ |
| 01 /5/01574-2021 |
| Նախագծի վերաբերյալ դիտողություններ և առաջարկություններ չկան: | Ընդունվել է: |
| 6.Արդարադատության նախարարություն | 06.04.2021թ. |
| 01/27.1/8366-2021 |
| ՀՀ կառավարության 2021 թվականի փետրվարի 25-ի թիվ 252-Լ որոշմամբ հաստատված աշխատակարգի 15-րդ կետում ամրագրված կարգավորման համաձայն՝ Նախագծերը նախապես կարծիքի են ուղարկվում շահագրգիռ մարմիններին նախագիծը ներկայացնողի կողմից: Ոչ նորմատիվ բնույթի նախագծերը կարծիքի են ուղարկվում նաև արդարադատության նախարարություն, բացառությամբ օրենքի կիրարկումն ապահովող միջոցառումների մասին, աշխատանքային խմբերի (հանձնաժողովների, հանձնախմբերի) մասին, գույք հետ վերցնելու կամ ամրացնելու մասին նախագծերի:  Վերոգրյալ իրավակարգավորման բովանդակությունից պարզ է դառնում, որ այն պարագայում, երբ ներկայացված ոչ նորմատիվ բնույթի նախագծերը վերաբերեն գույք հետ վերցնելուն, ամրացնելուն կամ գույքի հետ կապված այլ հարաբերությունները կարգավորելուն և նախագծի շրջանակներում ՀՀ արդարադատության նախարարությունը շահագրգիռ մարմին չի հանդիսանալու, ապա Նախագծի վերաբերյալ կարծիք չի տրամադրվելու:  Տվյալ պարագայում նկատի ունենալով այն հանգամանքը, որ ներկայացված Նախագծի պարագայում ՀՀ արդարադատության նախարարությունը շահագրգիռ մարմին չի հանդիսանում և միևնույն ժամանակ ղեկավարվելով Հայաստանի Հանրապետության կառավարության 2021 թվականի փետրվարի 25-ի թիվ 252-Լ որոշմամբ հաստատված աշխատակարգի 15-րդ կետի պահանջներով՝ հարկ ենք համարում նշել, որ ներկայացված «Բնակելի տարածքներ նվիրելու մասին» Հայաստանի Հանրապետության կառավարության որոշման նախագծի վերաբերյալ ՀՀ արդարադատության նախարարության կողմից կարծիք չի ներկայացվելու: | Ընդունվել է: |